

PROJEKTS uz 10.02.2025.

vēlamais datums izskatīšanai domes sēdē: Finanšu komitejā 19.02.2025.

domē: 27.02.2025.

sagatavotājs: Inga Pērkone

ziņotājs: Jānis Galakrodznieks

 LĒMUMS

Ādažos, Ādažu novadā

2025. gada 27. februārī **Nr.**«DOKREGNUMURS»

**Par projekta “Carnikavas novadpētniecības centra Saimes mājas ekspozīcijas pamatnes atjaunošana” pieteikumu**

2025. gada 6. martā uzsāksies biedrības “Jūras Zeme” izsludinātā atklāta konkursa projektu iesniegumu pieņemšanas 2. kārta – Eiropas Jūrlietu, zvejniecības un akvakultūras fonda (turpmāk – EJZAF) pasākumā “Sabiedrības virzītas vietējās attīstības stratēģiju īstenošana” (U31421). Projektu iesniegšanas termiņš ir līdz 2025. gada 4. aprīlim. Projektu iesniegumi jāiesniedz Lauku atbalsta dienesta (turpmāk – LAD) Elektroniskās pieteikšanās sistēmā. Rīcībā EJZAF M3.2. “Iniciatīvu, kas veicina zvejas, vai kultūras mantojuma izmantošanas veicināšanu piekrastes ciemos” (turpmāk – EJZAF M3.2.) pieejamais finansējums 45 000,00 *eiro* apmērā.

Rīcībā EJZAF M3.2. attiecināmās izmaksas:

* jaunu pamatlīdzekļu un programmu nodrošinājuma iegāde un uzstādīšana, kā arī muzeja eksponātu atjaunošana;
* jaunas būvniecības, pārbūves, ierīkošanas, novietošanas un atjaunošanas izmaksas;
* jaunu būvmateriālu iegādes izmaksas;
* digitālo risinājumu un digitālo pakalpojumu izveide;
* ar preces vai pakalpojuma publicitāti saistīti izdevumi;
* atjaunojamās vai atjaunīgās elektroenerģijas ražošanai atbalsta saņēmēja pašpatēriņam paredzētās tehnikas, iekārtu un aprīkojuma izmaksas;
* projekta iesnieguma sagatavošanas attiecināmās izmaksas;
* izmaksas darbinieka apmācībai vai darba braucienam vai komandējumam.

Pašvaldības Projektu uzraudzības komisija š.g. 20. janvārī izskatīja jautājumu par iespējamajiem projektiem biedrības “Jūras Zeme” 2. kārtas konkursā un š.g. 27. janvārī atbalstīja projekta “Carnikavas novadpētniecības centra Saimes mājas ekspozīcijas pamatnes atjaunošana” (turpmāk – Projekts) īstenošanu Jomas ielā 7, Carnikavas ciemā, Carnikavas pagastā, Ādažu novadā. 2025. gada 18. februārī saņemts Carnikavas pagasta iedzīvotāju padomes vēstule (reģistrācijas Nr. DVS ĀNP/1-11-1/25/1161, kurā pausts atbalsts Projekta īstenošanai, balstoties iedzīvotāju aptaujā.

Ādažu novadā viens no vispieprasītākajiem un nozīmīgākajiem apskates objektiem ir Carnikavas novadpētniecības centrs (CNC) ar tā teritorijā esošajiem apskates objektiem. CNC ēka tika atklāta 2012.gadā, un kopš tā laika CNC teritoriju katru gadu apmeklē vairāki tūkstoši viesu, to skaits ar katru gadu palielinās un 2023.gadā tie bija gandrīz 10 000. Viena no CNC apskates vietām ir Saimes māja ar atvērto ekspozīciju (ar kadastra Nr**.** 80520040665001), kurā nepieciešams vizuāli un saturiski atjaunot ekspozīciju, padarot to mūsdienīgāku, interesantāku un daudzveidīgāku. Apmeklētāju skaita pieaugums arī palielina apmeklētāju skaitu Saimes mājā, līdz ar to tas rada apdraudējumu atvērtajai ekspozīcijai. Atsevišķi atvērtās ekspozīcijas eksponāti var apdraudēt arī apmeklētājus.

Projekta ietvaros Carnikavas novadpētniecības centra Saimes mājā plānots atjaunot lielāko daļu pamata ekspozīcijas, ierīkojot tajā jaunas mēbeles, maketus un apgaismojumu.

Projekta īstenošanas termiņš ir 1 gads pēc LAD lēmuma pieņemšanas.

Projekta kopējās plānotās attiecināmās izmaksas ir 20 000,00 *euro* (tajā skaitā 18 000 *euro* EJZAF un 2 000,00 *euro* pašvaldības līdzfinansējums), kā arī neattiecināmās izmaksas 2 700 *euro*. Projekta apstiprināšanas gadījumā projekta īstenošanai plānots sākotnēji saņemt avansa maksājumu 20% apmērā no EJZAF finansējuma, kas būtu 3 600,00 *euro* un pašvaldības nepieciešamais finansējums būtu  19 100,00 *euro* apmērā, kas iekļaujams Carnikavas novadpētniecības centra 2025. gada budžeta tāmē.

Projekts atbilst Ādažu novada Attīstības programmas (2021-2027.) vidējā termiņa prioritātēm:

1. “VTP4: Aizsargāta un sakopta dabas vide brīvā laika pavadīšanas iespējām dabā” rīcības virziena “RV4.3: Ādažu novada kā tūrisma vides tēla popularizēšana” uzdevumiem “U4.3.1: Stiprināt Ādažu novada tēlu un atpazīstamību” (pasākumiem “Ā4.3.1.2. Aktivitāšu īstenošana Ādažu novada tēla popularizēšanai”), “U4.3.2: Attīstīt tūrismu Ādažu novadā” (pasākumiem “Ā4.3.2.1. Informatīvo zīmju pasūtīšana un izvietošana Ādažu novadā”, “Ā4.3.2.2. Tūrisma maršrutu un produktu izstrāde tūristu un interesentu piesaistīšanai, novada kultūrvēsturiskās nozīmes izcelšanai”, “Ā4.3.2.3. Teritoriju noteikšana dabas tūrismam, lauksaimniecības un zivsaimniecības attīstībai, rekreācijai, mežsaimnieciskajai darbībai”, “C4.3.2.3. Video un informatīvu materiālu izveide”) un “U4.3.3: Izstrādāt un popularizēt jaunus tūrisma produktus” (pasākumam “Ā4.3.3.1. Tūrisma objektu veidošana novadā”, “Ā4.3.3.2. Pieredzējumos un izziņā balstītu piedāvājumu veidošana”, “Ā4.3.3.3. Vides izglītības pasākumu organizēšana”, “C4.3.3.1. Tūrisma objektu veidošana novadā”, “C4.3.3.2. Tūrisma objektu attīstība”, “C4.3.3.3. Carnikavas novadpētniecības centra pamatēkas ekspozīcijas atjaunošana”).
2. “VTP11: Ādažu novada kultūrvides attīstība” rīcības virziena “RV11.3: Kultūrvēsturisku objektu pētniecība, attīstība un integrēšana tūrisma objektos” uzdevumiem “U11.3.1: Izpētīt, digitalizēt vēsturiskos materiālus par kultūrvēsturiskiem objektiem” (pasākumiem “Ā11.3.1.1. Kultūrvēsturisko objektu un vēsturisko materiālu izpēte arhīvos u.c. iestādēs, to digitalizēšana un prezentēšana”, “C11.3.1.1. Kultūrvēsturisko objektu un vēsturisko materiālu izpēte arhīvos u.c. iestādēs, to digitalizēšana un izpētes rezultātu prezentēšana”), “U11.3.3: Prezentēt iegūtos rezultātu, veidojot ekspozīcijas un tematiskās izstādes muzejiskajās iestādēs, vadot ekskursijas un organizējot pasākumus, kā arī veidojot dažāda rakstura publikācijas” (pasākumiem “Ā11.3.3.1. Iegūto rezultātu prezentēšana, veidojot ekspozīcijas un tematiskās izstādes muzejiskajās iestādēs, vadot ekskursijas un organizējot pasākumus, kā arī veidojot dažāda rakstura publikācijas”, “C11.3.3.1. Iegūto rezultātu prezentēšana, veidojot ekspozīcijas un tematiskās izstādes muzejiskajās iestādēs, vadot ekskursijas un organizējot pasākumus, kā arī veidojot dažāda rakstura publikācijas”), “U11.3.4: Organizēt jauno mākslinieciski augstvērtīgo objektu – veltījumu novadniekiem – izveidi un pasākumus” (pasākumam “Ā11.3.4.1. Jauno mākslinieciski augstvērtīgo objektu – veltījumu novadniekiem – izveide un pasākumu īstenošana”), “U11.3.6: Atbalstīt kultūrvēsturisku vērtību saglabāšanu, veidot mūsdienīgu tūrisma piedāvājumu, balstoties uz senām tradīcijām” (pasākumiem “Ā11.3.6.4. Pasākumu rīkošana novada kultūrvēsturisko mantojuma izzināšanai”, “Ā11.3.6.5. Jaunu tūrisma maršrutu un produktu izveide tūristu un interesentu piesaistīšanai, novada kultūrvēsturiskās nozīmes izcelšanai”, “C11.3.6.1. Kultūrvēsturisko vērtību saglabāšana”, “C11.3.6.2. Zvejniecības piekrastes mantojuma popularizēšana un nodošana tālāk, izveidojot mūsdienīgu tūrisma piedāvājumu, balstoties uz senām tradīcijām”, “C11.3.6.4. Jaunu tūrisma maršrutu un produktu izveide tūristu un interesentu piesaistīšanai, novada kultūrvēsturiskās nozīmes izcelšanai”);

Pamatojoties uz Pašvaldību likuma 4. panta pirmās daļas 5. punktu, kā arī ņemot vērā Projektu uzraudzības komisijas 20.01.2025. atzinumu, Finanšu komitejas 19.02.2025. atzinumu, Ādažu novada dome

**NOLEMJ:**

1. Atbalstīt projekta “Carnikavas novadpētniecības centra Saimes mājas ekspozīcijas pamatnes atjaunošana” pieteikuma iesniegšanu biedrības “Jūras zeme” rīcībā EJZAF M3.2. “Iniciatīvu, kas veicina zvejas, vai kultūras mantojuma izmantošanas veicināšanu piekrastes ciemos” ar kopējo plānoto finansējumu 22 700,00 e*uro* (divdesmit divi tūkstoši septiņi simti e*uro* un 00 centi), tajā skaitā Eiropas Jūrlietu, zvejniecības un akvakultūras fonda finansējums 18 000,00 *euro* (astoņpadsmit tūkstoši *euro* un 00 centi) un pašvaldības līdzfinansējums 4 700,00 e*uro* (četri tūkstoši septiņi simti *euro* 00 centi).
2. Uzdot Centrālās pārvaldes Attīstības un projektu nodaļai sagatavot un līdz 2025. gada 4. aprīlim iesniegt Lauku atbalsta dienesta Elektroniskās pieteikšanās sistēmā projekta “Carnikavas novadpētniecības centra Saimes mājas ekspozīcijas pamatnes atjaunošana” pieteikumu.
3. Projekta apstiprināšanas gadījumā projekta īstenošanai nepieciešamo finansējumu 11 350 *euro* apmērā paredzēt Carnikavas novadpētniecības centra 2025. gada budžeta tāmē un 11 350 *euro* apmērā paredzēt Carnikavas novadpētniecības centra 2026. gada budžeta tāmē.
4. Papildināt Ādažu novada Attīstības programmas (2021.-2027.) Rīcības plāna uzdevumu “U4.3.3: Izstrādāt un popularizēt jaunus tūrisma produktus” pasākumu “C4.3.3.3. Carnikavas novadpētniecības centra pamatēkas ekspozīcijas atjaunošana”, nosakot, ka: atbildīgie izpildītāji ir Carnikavas novadpētniecības centrs un Attīstības un projektu nodaļa, finanšu avoti ir cits finansējums, ES fondu finansējums un pašvaldības finansējums, iznākuma rādītājs: Izstrādāta koncepcija CNC saimes mājas ekspozīcijas atjaunošanai, veikta ekspozīcijas atjaunošana. Īstenots EJZAF projekts “Carnikavas novadpētniecības centra Saimes mājas ekspozīcijas pamatnes atjaunošana”.
5. Projekta apstiprināšanas gadījumā uzdot Carnikavas novadpētniecības centram organizēt projekta īstenošanu.
6. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

*@ - APN, CNC, CKS, FIN, IDRV*

Pērkone, 27336847